Kohale olid saabunud 28 ajakirjanikku pea kogu Euroopast (v.a. pisiriigid ning Leedu ja Bulgaaria). Ja erinevalt Pariisist olid saabunud ka kaks "Kõrget Nina" - Gigabyte'i Senior Vice President mr. Henry Kao ja emaplaatide Senior Product Manager mr. Jackson Hsu. Kuna suurtel  on alati väga kiire, siis sellest kambast ajakirjanikest said otseintervjuu mr. Kao'ga vaid üheksa - ja mul meie pisikesest Eestist oli au olla üheks väljavalituks nende üheksa seas. Sõbramehe poolest aga vedasin ma kaasa ka kolleegi Lätist, Digital Times'i peatoimetaja Degi Karayevi ning koos me härrasmeest piinama asusime. Loomulikult alustasime me majanduskriisist - ei saa me keegi üle ega ümber tast. Mr. Kao hinnangul kestab kriis veel kuni kolm aastat. Majanduse kerget elavnemist võib küll märgata, kuid  tema meelest saame rääkida kriisi lõppemisest, kui on lahenenud tööpuuduse probleem, mis on siiani terav kogu maailmas. Küsimusele Gigabyte'ist ja kriisist praegusel hetkel, vastas mr. Kao: